**Velkommen til nordisk Årsmøte 2020**

**Nordiska Folkhögskolan, Kungälv, Sverige**

**25. – 28. juni 2020**

Det svenske årsmøtet inviterer de nordiske årsmøtene til samling på Nordiska Folkhögskolan i Kungälv den 25. til 28. juni 2020. Skolen, som har en kvekerhistorie, ligger på en høyde i et naturskjønt friluftsområde. Den serverer herlig vegetarisk og nærdyrket mat for alle typer dietter. Innkvartering skjer i enkeltrom eller dobbeltrom i små stuer.

**Seeking a Quaker Spirituality for Our Times**

Vårt tema for Årsmøtet handler om de tidløse spørsmålene – våre relasjoner til hverandre og til naturen og den planet vi lever på. Sosial og miljømessig holdbarhet er samtidig aktuelle spørsmål som handler om her og nå – for en mulig holdbar framtid. Med utgangspunkt i temaet stiller vi oss spørsmål ved om hvordan vi knytter sammen tro og handling i våre daglige liv, i de sammenhenger og på de steder hvor vi lever og virker. Med støtte av Alastair McIntosh og Verene Nicolas, begge kvekere bosatt i Glasgow, kommer vi til å utforske temaet.

Alistair jobber blant annet med spørsmål innenfor humanøkologi og derfor dypt engasjert i spørsmål som omhandler klimaforandringer, fattigdom, medborgerengasjement, fredsstudier og vår tids åndelighet. Verene jobber blant annet med å bidra til innsikt i grupper og organisasjoner der samarbeid og ikke-vold er grunnleggende verdier som kan komme til konkrete uttrykk. Hun er interessert i hvordan den åndelige sammenhengen i kvekermøter kan bygges og utvikles.

Utifra temaet Seeking a Quaker Spirituality for Our Times leder Verene oss i å dele våre erfaringer og Alastair holder en forelesning. Les gjerne mer på deres hjemmesider:

<http://verenenicolas.org/>

<http://alastairmcintosh.com/>

I løpet av dagene kommer hvert land til å holde sine årsmøter. Det kommer til å bli tid til samtaler, turer, andakter og lek for folk i alle aldre. Ta gjerne med noe du vil dele til lørdagskvelden – det kan være musikk, en lek, sang, dikt eller noe annet.

Årsmøtekomiteen vil at alle skal kjenne seg inkludert. Ambisjonen er at alle skal ha forutsetning til å høre og forstå det som kommuniseres, og kunne delta i alle aktiviteter. Det kommer til å være oversetting til engelsk. Det kommer også til å være et tilbud til barn. Har du behov for handicaptilpasning – gi beskjed ved påmelding slik at vi kan ta hensyn til det. Det finnes «høreslynge» i fellesrommene.

**Praktisk informasjon:**

Man bor på skoleområdet i dobbeltrom eller enkeltrom med dush/wc i korridor eller på rommet. Årsmøtekomiteen fordeler rommene så godt det lar seg gjøre ut i fra anmeldte behov.

Nordiske Folkhögskolan ligger i Kungälv, ca 20 km nord for Göteborg.

Nordiaska Folkhögskolan

Olof Palmes väg 1¨

442 31 Kungälv

Sverige

Buss: Fra Göteborg går det buss fra Nils Ericsonplatsen (ved togstasjonen) Grön Express holdeplass Nordstan. Ved ankomst til Resecentrum Kungälv kan man ta linje 3 til holdeplass Fontin, og herifra er det ca 7 minutter å gå til skolen.

Bil: Kjør inn i sentrale Kungälv fram til den store rundkjøringen i sentrum. I rundkjøringen tar man inn på Fontinvägen. Når veien deler seg, svinger man til høyre og fortsetter rett fram mellom husene.

Tog: Bestill gjerne togbilletten i god tid for å få en bra pris. [www.sj.se](http://www.sj.se)

Taxi: Taxi Kungälv 0303-13750

**Påmelding: Senest 31.mars til** **kveker@kveker.org**

I eposten om påmelding trenger vi å vite hvem du melder på, eventuelle allergier og/eller andre forhold det er viktig at vi er klar over. Det er fint også om du gir beskjed dersom du trenger å bli hentet på tog- eller busstasjonen – vi skal ordne dette så langt det lar seg gjøre.

Betaling av deltakeravgiften så fort som mulig til årsmøtets konto, 9001.05.77089.

Merk betalingen med ÅM og ditt navn. Påmeldingen er gyldig først etter betaling eller etter søknad om utsatt betaling.

Voksen 3.500,-

Student/ungdom 18 – 25 1.500,-

Barn, 0 - 17 Gratis

Familier Max 7.000,-

**Varmt velkommen!**

Årsmøtekomiteen 2020